4. ΑΝΑΓΚ. ΝΟΜΟΣ υπ’ αριθ. 254 της 14/9 Οκτ. 1936 (ΦΕΚ Α΄ 461) Περί τροποποιήσεως των από 19 Νοεμ. 1935 και 28 Δεκεμβρίου 1935 Α.Νόμων “περί Οργανισμού Ινστιτούτου βάμβακος”. Άρθρ.1-4.-(Αντικαθίστανται τα άρθρ. 4 5, 6 και 12 του ανωτ. Α.Νόμου 19/20 Νοεμ. 1935) Άρθρ.11.-Αι λεπτομέρειαι της εφαρμογής του παρόντος δύνανται να καθορισθώσι δια Β.Δ/των εκδιδομένων εκάστοτε προτάσει των αρμοδίων Υπουργών. Πάσα αντίθετος διάταξις καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.5.-(Κατηργήθη δια του άρθρ. 24 Ν.Δ. 3854/1958). Έλεγχος εμπορίας βάμβακος Άρθρ.6.-1.Απαγορεύεται η δολία συσκευασία του Βάμβακος, θεωρείται δε δολίως συσκευασμένον παν δέμα βάμβακος, περιέχον δύο ή περισσοτέρας κλάσεις ή είδη βάμβακος συσκευασμένα και διατεθεμένα εις τρόπον ώστε ο αγοραστής να απατηθή ως προς την εμπορικήν αξίαν του βάμβακος. 2.Ο έλεγχος ασκείται δια των οικείων υπηρεσιών του Υπουργείου Γεωργίας, του Ινστιτούτου υποχρεουμένου να θέτη εις την διάθεσιν του Υπουργείου Γεωργίας το Τεχνικόν αυτού υπαλληλικόν προσωπικόν. Δια Δ/των εκδιδομένων προτάσει του Υπουργού της Γεωργίας, μετά γνωμοδότησιν του Ινστιτούτου, καθορίζονται αι λεπτομέρειαι του τρόπου του ελέγχου και εν γένει της εφαρμογής των διατάξεων του παρόντος άρθρου. Σελ. 857 149-119 Οργανισμός Βάμβακος 16.Ν.β.3-4 3.Οι παραβάται των διατάξεων του παρόντος άρθρου και των εις εκτέλεσιν τούτου εκδιδομένων Δ/των τιμωρούνται δια χρηματικής ποινής μέχρι 500.000 δραχμών και δια φυλακίσεως μέχρι δύο μηνών ή και δι’ αμφοτέρων των ποινών τούτων. Εν υποτροπή αι ποιναί δύνανται να διπλασιάζωνται. 4.Δι’ αποφάσεως του Υπουργού της Γεωργίας προτάσει της Προσωρινής Διοικητικής Επιτροπής του Ινστιτούτου καθορίζηται το όριον ανοχής υγρασίας της περιεχομένης εις τον πωλούμενον εκκοκκισμένον βάμβακα. 5.Αι πράξεις αγοραπωλησίας βάμβακος μεταξύ εμπόρων ή εμπόρων και βιομηχάνων είναι έγκυροι εφ’ όσον διενεργούνται δια των χρηματιστηριακών εμπορευμάτων, συμφώνως προς ειδικούς κανονισμούς συντασσομένους υπό των χρηματιστηρίων και εγκρινομένους υπό του Υπουργείου Εθνικής Οικονομίας προτάσει του Ινστιτούτου. Αι διατάξεις της παραγράφου ταύτης τίθενται εις ισχύν αφ’ ης ημέρας θέλει ορίσει απόφασις του Υπουργού Εθνικής Οικονομίας δημοσιευομένης εις την Εφημερίδα της Κυβερνήσεως. Έλεγχος εξαγωγής βάμβακος Άρθρ.7.-1.Η εξαγωγή βάμβακος επιτρέπεται μόνον κατόπιν αδείας των Υπουργών Εθνικής Οικονομίας, Οικονομικών και Γεωργίας μετά γνώμην του Ινστιτούτου. Εν τη αποφάσει ταύτη καθορίζονται και οι όροι της εξαγωγής. Απαγορεύεται εξαγωγή βάμβακος εις το εξωτερικόν αν δεν συνοδεύεται ούτος υπό πιστοποιητικού του Ινστιτούτου περί μη δολίας ή κακής συσκευασίας του βάμβακος. 2.«Προς ενίσχυσιν της εγχωρίου παραγωγής βάμβακος ο Οργανισμός βάμβακος δι’ αποφάσεών του εγκρινομένων ή τροποποιουμένων υπό των Υπουργών Εθνικής Οικονομίας και Γεωργίας, δύναται να χορηγή εκ των πόρων αυτού εις τους εξαγωγείς εγχωρίου βάμβακος ως και Ελληνικών νημάτων και υφασμάτων εκ βάμβακος, χρηματικά δώρα (PRIMES) καθοριζόμενα κατά χιλ/μον και ως προς έκαστον των ειδών τούτων ως προς τινας ή πάσας τας χώρας εξαγωγής. Τα χρηματικά ταύτα δώρα δέον να καθορίζωνται αναλόγως της μεταξύ Ελληνικού και αλλοδαπού βάμβακος διαφοράς τιμής και αναλόγως της χώρας εξαγωγής. Σελ. 858 149-120 Το μέτρον τούτο δύναται να ληφθή μόνον εις περίπτωσιν, καθ’ ην υπολογίζεται ότι η παραγωγή του εγχωρίου βάμβακος υπερβαίνει σημαντικώς τας ανάγκας της εγχωρίου βιομηχανίας”. Η παρ. 2 αντικατεστάθη ως άνω δια του άρθρ. 5 του Α.Ν. 1757/1939. Ενίσχυσις βιομηχανίας βάμβακος ΄Αρθρ.8.-1.Δι’ αποφάσεων των Υπουργών Οικονομικών, Εθνικής Οικονομίας και Γεωργίας μετά γνωμάτευσιν της Προσωρινής Διοικητικής Επιτροπής του Ινστιτούτου, δύναται κατ’ εξαίρεσιν να επιτραπή η εισαγωγή εκ του εξωτερικού βάμβακος εις τας εξής περιπτώσεις. α)Εάν η ετησία παραγωγή του εγχωρίου βάμβακος δεν δύναται να επαρκέση εις τας ανάγκας της εγχωρίου βιομηχανίας. Εις την περίπτωσιν ταύτην αι χορηγηθησόμεναι άδειαι περιορίζονται μέχρι του ποσού του αναγκαιούντος δια την κάλυψιν των πραγματικών κατ’ έτος αναγκών της βιομηχανίας. β)”Προκειμένου να εισαχθή βάμβαξ εξ Αιγύπτου ανωτάτης ποιότητος μη παραγόμενος εν Ελλάδι. Εν τη περιπτώσει ταύτη η ποιότης του εισαγομένου βάμβακος καθορίζεται δι’ αποφάσεως του Υπουργού της Γεωργίας και Εθνικής Οικονομίας μετά γνώμην του Οργανισμού Βάμβακος και δεν δύναται να είναι κατωτέρα του Αιγυπτιακού τύπου Γκούντ (GOOD). Απαγορεύεται οπωσδήποτε η εισαγωγή Αιγυπτιακού Βάμβακος της κατηγορίας των “COTTONS MIXTES”. Η ποιότης του εισαγομένου βάμβακος βεβαιούται δια πιστοποιητικού του Εμπορικού Επιμελητηρίου Αλεξανδρείας και δια δειγμάτων λαμβανομένων εν τοις Τελωνείοις εισαγωγής και εξεταζομένων υπό του Οργανισμού βάμβακος”. Η περίπτ. β΄ αντικαταστάθη ως άνω δια του άρθρ. 7 του Α.Ν. 1757/1939. γ)Προκειμένου να εισαχθή βάμβαξ κατωτέρας ποιότητος του εγχωρίου μήκους ινός ελάσσονος των 20 χιλιοστών και εφ’ όσον ήθελεν εξασφαλισθή απορρόφησις της εγχωρίου παραγωγής βάμβακος εις το εσωτερικόν ή το εξωτερικόν. Δια των άνω αποφάσεων καθορίζεται η εισακτέα ποσότης, το είδος του βάμβακος και οι λοιποί όροι της εισαγωγής. 16.Ν.β.4 Οργανισμός Βάμβακος Εις την περίπτωσιν του εδαφ. β΄ η εισαγωγή του Αιγυπτιακού βάμβακος επιτρέπεται δι’ αποφάσεως του Υπουργού της Εθνικής Οικονομίας, άνευ γνώμης της προσωρινής Διοικητικής Επιτροπής του Ινστιτούτου. 2.«Δι’ αδείας των Υπουργών Οικονομικών και Εθνικής Οικονομίας επιτρέπεται εντός δέκα οκτώ μηνών από της εις την αλλοδαπήν εξαγωγής νημάτων, κατασκευασθέντων εξ ημεδαπού ή αλλοδαπού βάμβακος, η εισαγωγή του αντιστοιχούντος εις τα νήματα ταύτα αλλοδαπού βάμβακος. Ο ούτω εισαγόμενος βάμβαξ δεν υπόκειται εις την καταβολήν τελωνειακού δασμού και λοιπών εισαγωγικών τελών και φόρων ουδ’ εις την καταβολήν του κατά το άρθρ. 4 του παρόντος προσθέτου ειδικού τέλους» Η παρ.2 αντικατεστάθη ως άνω δια του άρθρ. 1 του Α.Ν. 433/1937. 3.Τα δι’ ανάγκας Νομικών προσώπων Δημοσίου Δικαίου ή άλλων οργανισμών κοινής ωφελείας εισαγόμενα είδη εκ βάμβακος δεν απαλλάσσονται των τελωνειακών δασμών των λοιπών εισαγωγικών τελών ως και των δια του παρόντος επιβαλλομένων υπέρ του Ινστιτούτου ειδικών τελών άνευ συμφώνου γνώμης των Υπουργών Οικονομικών και Εθνικής Οικονομίας και Γεωργίας. 4.Το κατά το άρθρ. 2 του Νομ. 4536 όριον προτιμήσεως των προϊόντων της εγχωρίου βιομηχανίας βάμβακος δι’ αποφάσεως των Υπουργών Οικονομικών και Εθνικής Οικονομίας δύναται να ορισθή εις 40% υπό τον όρον της χρησιμοποιήσεως εγχωρίου βάμβακος. 5.Επιτρέπεται η εισαγωγή βάμβακος εκ του εξωτερικού κατόπιν αδείας των Υπουργών Οικονομικών, Εθνικής Οικονομίας και Γεωργίας. Εις περιπτώσεις καθ’ ας αι τιμαί του εγχωρίου τοιούτου υπερβαίνουσι τας τιμάς του αντιστοίχου Αμερικανικού σύν τω δασμώ και συν 4 δραχμάς επί πλέον κατ’ οκάν. 6.Επιτρέπεται η δια λογαριασμόν του Δημοσίου αγορά της πλεοναζούσης εκ της εγχωρίου καταναλώσεως ποσότητος εκκοκκισμένου ή ανεκκοκκίστου βάμβακος εις τιμάς καθοριζομένας υπό των Υπουργών των Οικονομικών και Γεωργίας. Άρθρ.9.-Όπου κατά τας διατάξεις του παρόντος Νόμου και των από 19 Νοεμ. 1935 και 28 Δεκ. 1935 Α.Νόμων απαιτείται σύμφωνος γνώμη, η γνωμάτευσις του Ινστιτούτου βάμβακος αύτη δεν είναι υποχρεωτική δια τον αρμόδιον Υπουργόν. Άρθρ.10.-Η κατά το άρθρ. 5 του από 19 Νοεμ. 1935 Α.Νόμου και 1 του από 28 Δεκ. 1935 Διοικητική Έπιτροπή του Οργανισμού Ινστιτούτου Βάμβακος καταργείται από της ισχύος του παρόντος, έστω και αν δεν έληξε ο χρόνος, δι’ ον αύτη εξελέγη.

[Source: greek_legal_code_raptarchis | Tokens: 6580]